เมื่อ 2 วันที่ผ่านมาได้ไปขูดหินปูนและอุดฟันที่ผุเป็นรู โดยหลังจากอุดไปแล้ว ผ่านไปประมาณครึ่งวันยังไม่มีอาการปวดใดๆ จนกระทั่งตอนค่ำเริ่มมีอาการปวดมากตรงซี่ที่อุด วันต่อมามีอาการเหงือกบวมร่วมด้วย พอวันที่ 2 อาการเหงือกบวมลดลงแล้ว แต่อาการปวดยังคงมีอยู่อยากทราบว่าอาการปวดฟันสามารถหายไปเองได้ไหมคะ หรือมันจะปวดแบบนี้ไปเรื่อยๆจนกว่าจะได้รับการรักษาจากทันตแพทย์
สวัสดีครับ mหากยังมีอาการปวดฟันหลังจากอุดฟัน ก็เป็นไปได้ว่าอาจยังมีการติดเชื้ออยู่ภายในฟันซี่ที่อุดนะครับ ดังนั้น ขอแนะนำว่าควรกลับไปพบทันตแพทย์อีกครั้งดีกว่าครับ เพราะหากมีการติดเชื้อภายใน คงจะไม่หายปวดเอง ในทางตรงข้าม หากปล่อยทิ้งไว้ การติดเชื้ออาจลุกลาม และทำให้ยิ่งรักษายากขึ้นครับ